‫- מספר צילומי אבטחה בפרק זה שוחזרו‬ ‫על סמך מחקר ועדויות ממקור ראשון. -‬
‫- עשרים דקות אחרי הפיגועים -‬
‫- מסע ציד -‬
‫- הפיגוע במרתון בוסטון -‬
‫- פרק שני‬ ‫החלום האמריקאי -‬
‫- 18 באפריל, 2013 -‬
‫- מלון שרתון, בוסטון -‬
‫- השעה ה-74‬ ‫יום חמישי -‬
‫- השעה ה-75‬ ‫יום חמישי -‬
‫אחה"צ טובים. שמי ריצ'רד דה-לורייה,‬
‫ואני הסוכן המיוחד‬ ‫שאחראי על משרד ה-FBI בבוסטון.‬
‫היום אנו מבקשים את עזרת הציבור‬ ‫בזיהוי שני החשודים.‬
‫- ריק דה-לורייה‬ ‫הסוכן המיוחד האחראי, FBI -‬
‫לא ידעתי זאת בזמנו,‬ ‫אבל מסיבת העיתונאים הזו בשרתון‬
‫בערב יום חמישי, ה-18 באפריל, 2013,‬
‫החלה את 48 השעות החשובות ביותר‬ ‫בקריירה שלי.‬
‫מישהו איפשהו מכיר את האנשים האלה כחברים,‬
‫שכנים, עמיתים לעבודה,‬ ‫או בני משפחה של החשודים.‬
‫- כרמן אורטיז‬ ‫פרקליטת מדינה -‬
‫זה היה מאוד אינטנסיבי. אנו מגלים‬ ‫לציבור עכשיו. אנחנו מספרים להם מי זוהה.‬
‫מציגים להם את התמונות.‬
‫אנחנו לא יודעים מה יקרה.‬
‫כל הדבר היה מסוכן.‬ ‫האם אנו מאלצים אותם לפעול?‬
‫מכריחים אותם לעשות משהו?‬
‫- ג'ון פולי‬ ‫סוכן FBI -‬
‫איבדנו את היכולת להתגנב אליהם.‬
‫הנה הם. ה-FBI מתייחס אליהם‬ ‫כחשודים מספר אחד ושניים.‬
‫ה-FBI הקים קו מידע ואתר מיוחדים‬ ‫המיועדים לתיק הזה.‬
‫האתר זכה ל-40 מיליון כניסות מיד.‬
‫החשודים נחשבים לחמושים ומסוכנים ביותר.‬
‫החשיפה של שני החשודים‬ ‫מעניקה תחושת דחיפות חדשה לחקירה.‬
‫את חושבת שיזהו אותם מהתמונות שפורסמו?‬
‫כמובן.‬
‫אני חושבת שבטוח יתפסו אותם.‬
‫הם עושים את העבודה שלהם. זה ייקח זמן.‬
‫כן, נחשו מה? ריצ'רד דה-לורייה יוריד אותם.‬
‫הוקל לי שהתמונות יפורסמו‬
‫והאמנתי מאוד‬ ‫שהציבור יראה את התמונות האלה...‬
‫- אד דייויס‬ ‫מפכ"למשטרת בוסטון -‬
‫ויגיד, "קוראים לו כך וכך והוא פה".‬
‫מיד לאחר מכן לא קיבלנו שום שיחות.‬
‫אפילו לא אחת.‬
‫לא האמנתי.‬ ‫-הלכתי הביתה באותו לילה.‬
‫ואמרתי לאשתי,‬
‫"אנחנו נקבל שיחה בלילה‬ ‫שמישהו זיהה את הבחורים האלה."‬
‫ואז קיבלתי שיחה שלא ציפיתי לה.‬
‫- MIT‬ ‫קיימברידג', מסצ'וסטס -‬
‫משטרת MIT. השיחה מוקלטת. כאן השוטר סאקוב.‬
‫היי. אנחנו שומעים הרבה רעשים חזקים‬ ‫מחוץ לחלון.‬
‫הם לא נשמעים בדיוק כמו יריות.‬ ‫אבל אלה רעשים חדים ומהירים.‬
‫נראה שיש שוטר שנמצא בקרבת מקום במכונית,‬
‫אבל אנחנו לא ממש בטוחים מה קורה.‬
‫בסדר. אנחנו נבדוק את זה.‬
‫אלוהים. מהר! כל היחידות, הגיבו.‬
‫שוטר נפצע. כל היחידות... מיקום. שוטר נפצע.‬
‫- השעה ה-79‬ ‫יום חמישי -‬
‫- השעה ה-80‬ ‫יום חמישי -‬
‫מסיבת העיתונאים מסתיימת,‬
‫ואני חוזר באוטובוס‬ ‫וחוצה את גשר שדרת מסצ'וסטס לכיוון MIT.‬
‫ובצד השני של קניון קיימברידג',‬ ‫אני מביט ימינה...‬
‫- פיליפ מרטין‬ ‫כתב חוקר -‬
‫ורואה ים של אורות כחולים בכל מקום.‬
‫מכוניות משטרה, ניידות,‬ ‫שמאיצות בממוריאל דרייב.‬
‫אני בין הראשונים בזירה, ויש הרבה כעס.‬
‫שוטר אחד היה בבירור בדמעות.‬
‫דיברתי עם המשטרה וניסיתי להבין מה קרה.‬
‫יש לך משהו לומר לנו, אדוני?‬ ‫-לא. שום דבר כרגע.‬
‫קיבלתי טלפון.‬
‫שוטר נהרג בקיימברידג'.‬
‫קיימברידג' היא עיר אחרת בתחום שיפוט אחר.‬
‫- MIT -‬
‫אבל הסיפור שקיבלנו היה שמדובר בשוד שהשתבש.‬
‫זהו דבר נדיר ביותר ששוטר במשטרת הקמפוס‬ ‫נפגע מירי באזור בוסטון.‬
‫מתי קרה שנהרג שוטר בקיימברידג'?‬
‫זה לא קורה בקמפוס הזה.‬ ‫זה לא קורה בקהילה הזאת.‬
‫משהו לא בסדר.‬
‫משהו מאוד לא בסדר.‬
‫אפשר לראות בבירור שהיה מאבק.‬
‫הם ניסו להשיג את האקדח שלו.‬
‫ברור שהיה מדובר בהתנקשות.‬
‫הנרתיק המאובטח שלו‬ ‫לא אפשר להם להוציא אותו.‬
‫אד דייויס אומר לי,‬ ‫"נראה לך שמדובר בכובע שחור וכובע לבן?"‬
‫אמרתי, "הגיוני שכן".‬
‫ראיתי אנשים עם מבט מודאג, בפנים מפוחדות.‬
‫בכל דקה שעוברת, אנחנו מסכנים עוד חיים.‬
‫אם אלה הם,‬ ‫איזו תופת נוספת הם יבצעו בפעם הבאה?‬
‫בערב של ה-18 באפריל,‬
‫נהגתי במכונית החדשה שלי‬
‫לאורך נהר הצ'רלס בצד של קיימברידג'.‬
‫אני יודע שקורה משהו בקיימברידג'‬ ‫כי היו הרבה אורות כחולים וניידות משטרה.‬
‫עשרים כאלו.‬
‫בטח קרה פה משהו רציני.‬
‫- דני מנג -‬
‫- יזם הייטק -‬
‫הגעתי לאמריקה מסין ב-2009‬
‫כדי להוציא תואר שני.‬
‫רציתי ללמוד עוד על התרבות האמריקאית.‬
‫ללמוד עוד על החלום האמריקאי.‬
‫הנשיא אובמה אמר פעם,‬ ‫"כל אמריקאי, אם תהיה כן,‬
‫אם אתה עובד קשה, מגיע לך עתיד מזהיר."‬
‫זה מה שאני חושב. אם רק תעבוד קשה על עצמך,‬
‫אם תהיה כן עם עצמך,‬ ‫יהיו לך חיים טובים יותר.‬
‫מכוניות יפות ריתקו אותי מאוד.‬
‫אז קניתי את הרכב הראשון שלי.‬
‫זה היה מרצדס.‬
‫כשנהגתי במכונית, הרגשתי קשוח.‬
‫איני רוצה שמישהו יתקרב אליה יותר מדי.‬
‫איני רוצה שאדם אחר ינהג בה.‬ ‫היא כמו תינוק עבורי.‬
‫- השעה ה-80‬ ‫יום חמישי -‬
‫נהגתי במכונית החדשה שלי.‬
‫נזכרתי שקיבלתי מסרון.‬
‫החלטתי לעצור ברחוב שנקרא שדרת ברייטון.‬
‫- קיימברידג' -‬
‫הייתי מרוכז בטלפון במשך דקה או שתיים.‬
‫ואז ראיתי מכונית עוצרת ממש מאחוריי.‬
‫זה הרגיש קצת מוזר.‬
‫חשבתי שאולי זה מישהו שמנסה‬ ‫לשאול איך להגיע למקום כלשהו.‬
‫ואז הם דפקו בצד הנוסע שלי.‬
‫אז הורדתי קצת את החלון, אולי ברווח כזה.‬
‫ואז הוא רוצה שאוריד עוד קצת.‬
‫מהר מאוד. לא באמת היה לי זמן להגיב.‬
‫וחשבתי, "מה לעזאזל קורה?"‬
‫והוא כיוון אליי אקדח.‬
‫הגוף שלי רעד.‬
‫אמרתי, "אעשה כל מה שתבקש ממני‬
‫"רק בבקשה, אל תהרוג אותי."‬
‫הוא אמר לי‬ ‫שהוא יכול להרוג אותי מתי שהוא רוצה.‬
‫"פשוט תתחיל לנהוג."‬
‫והמכונית מאחוריי עקבה אחרינו כל הדרך.‬
‫הבנתי שנסענו לווטרטאון.‬
‫- ווטרטאון -‬
‫אנחנו עוצרים ליד בית בווטרטאון.‬
‫והמבוגר רוצה שאשב בצד של הנוסע.‬
‫שניהם יוצאים מהמכונית.‬
‫חשבתי שאולי זה הזמן שלי לברוח,‬
‫אבל הם הוציאו את המפתח ונעלו את הדלת.‬
‫ואז הם העבירו כמה דברים מהסדאן השנייה‬ ‫למכונית שלי.‬
‫כמה קופסאות, נראה לי.‬
‫הם חוזרים למכונית, ועכשיו אנחנו שלושה.‬
‫המבוגר יותר נוהג.‬
‫הם פשוט השאירו את הרכב שלהם מאחורינו.‬
‫לא ידעתי מה הקשר ביניהם.‬
‫אחד מהם היה צעיר בהרבה ונראה כמו סטודנט,‬
‫אבל הם נראו לי די אמריקאים.‬
‫המבוגר שואל אותי אם אני יודע מיהו.‬
‫אמרתי, "אני לא מכיר אותך".‬
‫הוא אמר, "ביצעתי את הפיגוע במרתון בוסטון.‬
‫"והרגע הרגנו שוטר בקיימברידג'."‬
‫לעזאזל. כאילו...‬
‫איך זה אפשרי?‬
‫כאילו, למה אני?‬
‫שוטר במכון הטכנולוגי של מסצ'וסטס נורה.‬
‫הוא סבל מכמה פצעי ירי.‬
‫הוא נלקח לבית החולים ומת.‬
‫- עמדת הפיקוד -‬
‫אמרו לי שהם ירו שש פעמים לתוך הרכב.‬
‫ירייה אחת ניקבה את מוחו של השוטר הזה.‬
‫כשהגעתי לעמדת הפיקוד,‬
‫נודע לי על הרצח של השוטר שון קולייר ב-MIT,‬
‫חדשות פשוט טרגיות.‬
‫בכל פעם שמישהו ברשויות אכיפת החוק נהרג,‬ ‫זה נורא.‬
‫- בילי אוונס‬ ‫רפ"ק משטרת בוסטון -‬
‫ועוד לרצוח את שון המסכן‬ ‫בזמן שהוא יושב במכוניתו בתפקיד כפוי טובה.‬
‫זה לא הגיע לו.‬
‫הרגשתי שילוב של כעס ודחיפות‬ ‫לתפוס את החבר'ה האלה.‬
‫החבר'ה האלה ניצחו אותנו.‬ ‫הם עברו את קווי ההגנה שלנו.‬
‫אחרי שהתמונות הללו פורסמו לציבור,‬
‫היה ברור שהם חשופים. שיודעים מי הם.‬
‫ונראה שהם היו במצב רוח של‬ ‫"אין לנו מה להפסיד".‬
‫אתה חושב לפעמים‬ ‫שאם לא הייתם משחררים את התמונות,‬
‫שון קולייר אולי היה עדיין בחיים?‬
‫כאילו, למען האמת, הם היו צריכים אקדח נוסף.‬
‫זה מה שהם התכוונו לעשות,‬ ‫בין אם בחמישי, שישי, או שבת.‬
‫חשבתי אז ואני חושב היום‬
‫שלא היה חיסרון בפרסום התמונות האלה מיד.‬
‫בהתחשב במה שקרה,‬ ‫ואני יודע שזה קל להגיד בדיעבד,‬
‫אבל זו שאלה לגיטימית.‬ ‫האם זו הייתה הגישה הנכונה?‬
‫הייתה לנו אחריות,‬
‫כדי שהציבור יוכל להגן על עצמו.‬
‫זה מקרה חריג.‬
‫התקרית הזאת מוכיחה שלא משנה כמה התכוננת,‬
‫לא משנה כמה קשה תנסה למנוע את זה,‬ ‫אתה לא תמנע הכול.‬
‫ואני חושב שזה מה שקרה פה.‬
‫- השעה ה-80‬ ‫יום חמישי -‬
‫במכונית,‬
‫הם מדברים בשפה אחרת שאני לא מבין.‬
‫אנחנו עוצרים בבנק.‬
‫הצעיר יותר יוצא מהמכונית.‬
‫הם משתמשים באשראי שלי כדי למשוך מזומן.‬
‫כשהיינו במכונית, אני זוכר ששאלתי אותו,‬
‫"אתם תהרגו אותי הלילה?"‬
‫ואז הוא אמר, "לא, אנחנו לא נהרוג אותך‬
‫"אנחנו רק נוריד אותך‬
‫"במקום רחוק שאף אחד לא יוכל למצוא אותך."‬
‫אני אמור להאמין לשני הרוצחים האלה?‬
‫למה שישחררו אותך?‬
‫לא אכפת להם מחיים של אחרים.‬
‫הם בטח יהרגו אותי בשוליים של כביש מהיר.‬
‫המשפחה שלי, ההורים שלי, החברים שלי,‬
‫לא הייתה לי הזדמנות להיפרד מהם.‬
‫הם שאלו, "הרכב שלך יכול לצאת מהמדינה?‬ ‫כאילו, לניו יורק?"‬
‫אמרתי, "כן, כמובן". אתה מבין?‬
‫ואז הבנתי שהם בטח מנסים‬ ‫לנסוע לניו יורק לבצע עוד פיגוע.‬
‫- ניו יורק -‬
‫אני יודע שאם נעלה על כביש מהיר,‬ ‫הם כנראה לא יעצרו עד ניו יורק.‬
‫אמרתי לו שנשאר לי רק רבע מכל,‬
‫אז עלינו למלא מכל דלק מלא.‬
‫הם נסעו וחיפשו תחנת דלק‬
‫שעדיין הייתה פתוחה, אבל הכול סגור.‬
‫- קיימברידג' -‬
‫עשר דקות לאחר מכן‬ ‫עצרנו בתחנת דלק בקיימברידג'.‬
‫- השעה ה-80‬ ‫יום חמישי -‬
‫- השעה ה-81‬ ‫יום שישי -‬
‫הצעיר יותר יוצא מהמכונית.‬
‫המבוגר מניח את האקדח שלו בצד הדלת.‬
‫אם אני רוצה לברוח, אם אני רוצה לברוח מזה,‬
‫זו כנראה ההזדמנות האחרונה שלי.‬
‫זו ההחלטה הכי חשובה בחיי.‬
‫ואז אני פשוט אומר לעצמי,‬ ‫"לעזאזל. אני אעשה את זה."‬
‫ואז...‬
‫למרבה המזל, אתה יודע,‬ ‫הצלחתי לפתוח את חגורת הבטיחות,‬
‫לפתוח את הרכב ולמשוך בידית.‬
‫הרגשתי שהוא מנסה לתפוס אותי ביד ימין שלו.‬
‫זה הרגיש ממש קרוב.‬
‫כאילו, כזה קרוב.‬
‫אני רץ מעבר לכביש‬
‫לתחנת דלק אחרת שעדיין פתוחה.‬
‫911, שיחה מוקלטת. מה מצב החירום שלך?‬
‫כן, אני בתחנת דלק של "מוביל".‬ ‫ממוריאל דרייב 816.‬
‫לקוח אחד נכנס פנימה עכשיו,‬
‫ואמר לי שמישהו רצה לירות בו,‬
‫והוא נשאר בפנים, והוא לא מוכן לצאת.‬
‫אפשר לדבר איתו?‬
‫הם החשודים בפיצוץ במרתון.‬
‫תעזור לי בבקשה. יש להם אקדחים.‬
‫איפה הם?‬
‫הם בתחנת דלק "של" בממוריאל דרייב.‬
‫הם מול תחנת הדלק?‬ ‫-כן.‬
‫הרגע ברחתי. הייתי חייב לברוח.‬ ‫אתם יכולים לבוא בבקשה?‬
‫אדוני, הם כבר בדרך.‬ ‫תנשום עמוק ותישאר איפה שאתה.‬
‫אני אשאר על הקו איתך.‬ ‫-בסדר.‬
‫כן, אני מרגיש שהקול שלי רועד.‬
‫ואני בכלל לא יכול לדבר.‬
‫זה הרגיש כמו השעתיים הארוכות בחיי.‬
‫אני עדיין מרגיש נורא‬ ‫בכל פעם שאני חושב על זה.‬
‫כאילו, זאת ההחלטה הכי קשה שקיבלתי בחיי.‬
‫ככל שהחיים נמשכים, אתה יודע,‬
‫מה שאני מנסה לעשות זה פשוט לא...‬
‫להתמקד בזה.‬
‫אני רק מעריך את זה שאני עדיין בחיים.‬
‫- השעה ה-81‬ ‫יום שישי -‬
‫הצפנו את MIT במשטרה בחיפוש אחר משהו חשוד.‬
‫פתאום קיבלנו שיחת טלפון‬ ‫מתחנת הדלק בממוריאל דרייב.‬
‫היה שם בחור‬
‫שאמר שהוא נחטף, ושמדובר במחבלים.‬
‫אמרתי להם שלמכונית שלי‬
‫יש מערכת מעקב.‬
‫הוא אמר לשוטר,‬ ‫"מספר ה-GPS הוא כזה וכזה".‬
‫השוטר אמר, "איך אתה יודע?"‬
‫זו ההתרגשות מהמכונית הראשונה שלך.‬ ‫אתה זוכר הכול.‬
‫אז באמת היה לו את מספר משדר ה-GPS בשלוף.‬
‫רציתי מאוד שיתפסו אותם מהר ככל האפשר.‬
‫השוטר דיווח על זה,‬
‫והם איתרו את המכונית כמעט מיד בווטרטאון.‬
‫- ווטרטאון‬ ‫מסצ'וסטס -‬
‫חמ"ל ווטרטאון לכל הניידות.‬
‫קיימברידג' מחפשים את אחת, שלוש, שבע,‬ ‫נובמבר, זולו, אחת.‬
‫מרצדס 2013. בצבע שחור.‬
‫הרכב נלקח מממוריאל דרייב 816‬
‫בקיימברידג' במהלך גנבת רכב.‬
‫ברכב שני גברים ממוצא ים תיכוני.‬ ‫אחד תואר בגובה 1.79.‬
‫השני מתואר כבעל עור בהיר.‬
‫- ג' מקללן -‬
‫שירתי 30 שנה כשוטר בעיר ווטרטאון.‬
‫- ג'ון מקללן‬ ‫משטרת ווטרטאון -‬
‫זו עיר שכנה של בוסטון,‬
‫ואנחנו עיר קטנה מאוד‬ ‫בעלת שטח של 10 ק"מ רבוע,‬
‫אבל היא מאוכלסת בצפיפות‬
‫עם יותר מ-40 אלף אנשים שחיים בעיר,‬ ‫ב-10 ק"מ רבוע.‬
‫היא מאוד מגובשת.‬ ‫הרבה משפחות, הרבה ילדים צעירים.‬
‫זה מקום בטוח מאוד.‬
‫אני לא יכול להגיד שבכלל הייתי קרוב‬
‫ללחוץ על ההדק עד אותו הלילה.‬
‫נורתה ירייה!‬
‫פוסט-טראומה זה דבר אמיתי.‬ ‫זה יאכל אותך מבפנים ויהרוג אותך.‬
‫זה כמו חיים אחרים.‬
‫- ג'ף פוג'ליז‬ ‫משטרת ווטרטאון -‬
‫ב-2013 הייתי סמל‬
‫והייתי בתפקיד הזה 20 שנה.‬
‫הגעתי לתחנת המשטרה והקשר המשטרתי שלי פעל.‬
‫שמעתי על שון קולייר,‬ ‫קצין משטרת MIT, שנרצח.‬
‫חשבתי, "אלוהים, זה נורא".‬
‫אז יצאתי למכונית שלי. הדלקתי סיגר,‬
‫ואני מקשיב לקשר המשטרתי.‬
‫קיבלנו שיחה ממשטרת קיימברידג'‬ ‫שהם בדיוק איתרו את מספר הטלפון שברכב‬
‫שמעורב בגנבה.‬
‫הוא באזור שדרת דקסטר. מרצדס 2013.‬
‫שוטר מקיימברידג' התקשר ישירות‬ ‫לקצין האחראי שלנו‬
‫ואמר, "היי, תקשיב,‬ ‫יש לנו מכונית גנובה בקיימברידג'.‬
‫"אנחנו עוקבים אחריה,‬ ‫והיא עכשיו בווטרטאון, בשדרת דקסטר 93".‬
‫בסדר, תוכל לתת לי בבקשה שוב‬ ‫את מספר הלוחית‬
‫ואת תיאור הרכב?‬
‫מרצדס 2013 שחורה.‬
‫זה היה אזור הסיור של השוטר ג'ו ריינולדס,‬ ‫והוא אמר, "אני אבדוק את זה".‬
‫המכונית בתנועה עכשיו.‬
‫זו גנבת רכב. ככה זה פורסם.‬ ‫והם אמרו שאולי הם חמושים.‬
‫אני חושב, אם הם יגיעו לשם, שני דברים יקרו.‬
‫יהיה מרדף מכוניות או מרדף רגלי.‬
‫אנחנו רק יודעים שזה רכב שנגנב באיומי אקדח.‬
‫אני חושב שמדובר בשני ילדים.‬ ‫אנחנו נעצור את המכונית הזאת.‬
‫הם יוותרו או יצאו מהמכונית ויברחו.‬
‫אם הם יצאו מהמכונית וירדפו אחריהם ברגל,‬
‫אני אהווה עוד זוג עיניים. אז התחלתי לנהוג.‬
‫יצאתי מתחנת המשטרה ופניתי לכיוון.‬
‫בסדר, קיבלתי. עדיין כאן על לורל.‬ ‫הרגע פניתי שמאלה על לורל.‬
‫ג'ו ריינולדס הגיע לשם,‬ ‫והם חלפו זה על פני זה.‬
‫הם מאטים לכ-3 ק"מ בשעה.‬
‫הם יצרו ממש קשר עין.‬
‫גילינו שהחשודים נהגו בשני רכבים שונים.‬
‫זה היה הרכב שלהם מקדימה‬ ‫ואז רכב השטח השחור מאחוריו.‬
‫ממש לידו עכשיו. אתה רוצה שאעצור אותו?‬
‫ועליתי בקשר,‬ ‫"ג'ואי, אל תעצור את הרכב הזה.‬
‫"תן לי להגיע."‬ ‫הוא אמר, "קיבלתי, הסמל".‬
‫אני ממש מאחורי הרכב הזה. תאיר עליו.‬
‫השוטר ריינולדס עקב אחריהם.‬
‫הם לא נסעו מהר, ואז רכב השטח השחור עצר.‬
‫וכשפניתי שמאלה לרחוב לורל, היה כאוס.‬
‫- 00:34‬ ‫יום שישי -‬
‫החשוד באמצע הרחוב, פשוט יורה.‬
‫אני מעביר את הרכב שלי למצב חנייה מהר.‬ ‫ובום, זכוכית בפנים שלי.‬
‫נורו יריות. כל היחידות להגיב.‬
‫כל היחידות.‬ ‫נורו יריות על הרכב המדובר מקיימברידג'.‬
‫נראה לאחרונה באזור שדרת דקסטר.‬
‫נורו יריות בווטרטאון.‬
‫כשהוא אמר, "יורים עליי".‬ ‫חשבתי, "עליי להגיע ולעזור".‬
‫עברתי מ-50 קמ"ש ל-130 קמ"ש.‬
‫נורו יריות!‬
‫נורו יריות.‬
‫אמרתי, "אני חייב לעשות משהו".‬
‫אמרתי, "אני אתנגש ברכב הזה.‬
‫"אני אעביר למצב נסיעה ואכוון אותו לעברם".‬
‫לפחות ככה,‬
‫אוכל לראות כמה אנשים יורים עלינו.‬ ‫לראות מה יש לנו,‬
‫כדי שאוכל לספק את זה ליחידות שבאות.‬
‫ריינולדס אומר, "סמל, מי נוסע ב-468?"‬
‫הרכב שלי נסע לעברם.‬ ‫הוא לא ידע שאף אחד לא נמצא בו.‬
‫הוא פשוט נסע ברחוב.‬
‫ואז ראיתי אותם מאחורי המרצדס,‬
‫יכולתי לראות אותו זורק משהו.‬
‫וראיתי את זה מגיע באוויר, ואני כזה,‬
‫"הילד הזה זורק עלינו דינמיט."‬
‫וכשזה פגע בקרקע, שמעתי טינג... ועשיתי...‬
‫פיצוץ חזק!‬
‫מה? איזה שבוע מזורגג זה היה.‬
‫ראשית, הפיגוע במרתון. שוטר ב-MIT נרצח.‬
‫מה עוד יכול להשתבש השבוע?‬
‫בשלב הזה, בזמן שאני עומד שם ב-MIT,‬
‫פתאום התחוללה מהומה.‬
‫והמשטרה מקשיבה לקשר שלהם.‬
‫אנחנו שומעים בקשר, "נורו יריות".‬
‫נורו יריות!‬
‫על היחידות להגיע לזירה.‬ ‫אנחנו זקוקים לסיוע מידי!‬
‫ווטרטאון, מניוטאון מגיעים שמונה אליכם.‬ ‫-שמונה בדרך עם כלבים גם.‬
‫קיימברידג' לווטרטאון,‬ ‫גם אצלנו שלוש יחידות מגיבות.‬
‫מיד חשבתי,‬ ‫"זה הכול קשור. זה חייב להיות הם".‬
‫אני זוכר שמיד הפעלתי אורות וסירנו‬ ‫ופשוט טסתי לווטרטאון.‬
‫בדיוק הייתי בדרך לווטרטאון,‬
‫והייתה שיירה של ניידות משטרה בדרך לשם.‬
‫ואני פשוט קופץ לתוכה ועוקב אחרי השאר לשם.‬
‫אני לא יודע מה קורה,‬ ‫אבל החלטתי להצטרף אליהם.‬
‫לא משנה מה קרה,‬
‫נראה שזה קשור למשהו גדול בהרבה‬
‫כי הם עוזבים זירה של שוטר שנרצח.‬
‫כיתרנו אותו. הוא זורק עלינו חומרי נפץ.‬
‫במהלך הלילה, ראש המחלקה התקשר.‬
‫והוא אמר,‬ ‫"המפקד, הם זורקים עלינו פצצות ויורים".‬
‫ושאלתי, "מי זורק?"‬ ‫הוא אמר, "אנו רודפים אחרי החבר'ה האלה."‬
‫הטלפון צלצל ועניתי.‬ ‫זה היה אחד מהעוזרים שלי,‬
‫והוא אמר לי שהחשודים שלנו במנוסה עכשיו,‬
‫והם משליכים עוד פצצות‬ ‫על שוטרי ווטרטאון, מסצ'וסטס.‬
‫כששמעתי את זה, אמרתי, "לעזאזל".‬
‫אפשר מיקום, בבקשה?‬
‫דקסטר פינת לורל.‬
‫כשאתה שומע את הניידות האלה מתקרבות,‬ ‫זו ההרגשה הכי טובה בעולם,‬
‫כי אתה יודע שיש לנו עוד תחמושת בדרך.‬ ‫יש לנו עוד אקדחים נגדם.‬
‫ירי מזורגג ממש מול הבית שלי.‬
‫לכו מכאן.‬
‫היי, כולם להפסיק. תיזהרו. לכו לכיוון השני.‬
‫לכו לכיוון השני.‬
‫זה נהיה רציני, גבר.‬
‫פצצות מתפוצצות. שוטרים יורים לכל מקום.‬
‫זה היה אזור מלחמה ממש.‬
‫היו לנו תושבים שיצאו, וזה מה שהפחיד אותי.‬
‫שמי ריאן. מה מצב החירום שלך?‬
‫היי, אני בווטרטאון.‬ ‫אני שומעת רעשים כמו יריות, ושמעתי...‬
‫אנחנו מודעים למצב. תודה.‬
‫911, הקו הזה מוקלט. מה מצב החירום שלך?‬
‫נשמע שמישהו יורה באקדח...‬ ‫-911, מה מצב החירום שלך?‬
‫היי. בדיוק שמעתי בום ענק.‬
‫גברתי, אנחנו מודעים לזה. תודה.‬
‫לפחות אחד התושבים יצא שלוש פעמים,‬
‫פתח את הדלת ואמר, "אתה צריך עזרה?"‬
‫וכל הזמן אמרתי לו, "כנס בחזרה פנימה!‬
‫"אם אין לך תחמושת כבדה, כנס בחזרה פנימה."‬
‫עצרתי ממש מעבר לפינה של רחוב לורל.‬
‫אני לובש את אפוד המגן שלי.‬
‫וכשאני הולך מעבר לפינה,‬
‫אני רואה את השוטר ריינולדס ואת סמל מקללן.‬
‫הוא היה מאחורי עץ, משיב אש,‬ ‫והוא נתן להם הוראות.‬
‫תרימו ידיים!‬
‫"תרימו ידיים."‬
‫בניסיון לגרום להם להיכנע,‬ ‫והם פשוט המשיכו לירות.‬
‫מה שחשבנו בזמנו‬ ‫זה שהיו שני אקדחים, בגלל ההבזקים.‬
‫ובסופו של דבר גילינו שהיה להם אקדח אחד,‬
‫וההבזק השני שראינו‬
‫היה אחד מהם‬ ‫שהדליק את פצצות הצינור.‬
‫זה היה ההבזק השני שלנו.‬
‫הפצצה האחרונה שנזרקה,‬
‫ראיתי אותו יוצא מהרכב,‬ ‫מחזיק משהו עם שתי ידיות,‬
‫וראיתי אותו עושה...‬
‫אלוהים!‬
‫יכולתי לחוש את ההדף, אבל כל מה שאני זוכר‬
‫זה שמישהו הניח מסך לבן מול הפנים שלי.‬
‫עשן שחור-אפור,‬ ‫ואז הרגשת דברים נופלים עליך מהשמיים.‬
‫אלו היו כל רסיסי המתכת.‬
‫זה היה סיר לחץ.‬
‫אחד המהדקים השתחרר ולא נוצר‬
‫מספיק לחץ כמו שהיה אמור להיות.‬
‫אז אם הוא היה מניח אותו במקום לזרוק,‬
‫היינו...‬
‫כולנו היינו נפגעים. היינו באזור הפיצוץ.‬
‫היינו במבוי סתום.‬
‫אז החלטתי שאני הולך‬ ‫לחתוך דרך כמה חצרות אחוריות‬
‫ולהגיע לצד שלהם. לאגף אותם.‬
‫הלכתי במעלה כביש גישה, מעל גדר,‬
‫דרך חצר אחורית, מעל גדר נוספת.‬ ‫הלכתי לאורך גדר הבית.‬
‫ואז ראיתי אותם. הם תפסו מחסה שם.‬
‫הייתי מדריך נשק במחלקה.‬
‫אז בדרך כלל פגעתי במטרה שלי.‬
‫כיוונתי. יריתי ירייה אחת.‬
‫אני יודע שפגעתי בו.‬ ‫אין תגובה, אז אני מנסה שוב. בום.‬
‫אני יודע שפגעתי בו, ואין תגובה.‬
‫יריתי בו תשע פעמים.‬ ‫לא הכול אל פלג הגוף העליון.‬
‫פגעתי בו ברגליים. הוא פשוט לא נפל.‬
‫ואז הוא ידע שאני שם, והוא יצא בריצה.‬
‫הוא ואני עמדנו זה מול זה במרחק שני מטרים,‬ ‫וירינו זה על זה.‬
‫למרבה המזל, הם פשוט נורו סביבי.‬ ‫זה היה כמו רגע מ"ספרות זולה".‬
‫תמותו, בני זונות, תמותו!‬
‫האקדח שלו הפסיק לפעול.‬
‫לא ידעתי אם זה מעצור או שאזלה התחמושת.‬
‫הוא כמעט לא האמין‬ ‫שהוא לא יכול לירות באקדח שלו יותר.‬
‫והוא עצר, הסתכל על האקדח שלו, הסתכל עליי.‬
‫יצרנו קשר עין,‬ ‫והוא זרק את האקדח ופגע בי בכתף.‬
‫הוא נפל לקרקע.‬
‫והוא פנה לכיווננו, כל הבחורים יורים עליו,‬
‫ופשוט מתחיל לשעוט לעברנו.‬
‫האקדח שלי דרוך. אין לי כדורים באקדח,‬ ‫אבל הוא לא יודע את זה.‬
‫האקדח דרוך ואמרתי,‬ ‫"אני אהרוג אותך. תרד לקרקע".‬
‫והוא פשוט ממשיך... בעיניים מתות.‬
‫פשוט ממשיך להסתכל עליי וללכת לעברי.‬
‫אז חגרתי את האקדח,‬ ‫רדפתי אחריו ותיקלתי אותו.‬
‫הילד פשוט התמוטט.‬
‫והוא מתנגד לנו באלימות.‬ ‫פשוט פועל על אדרנלין טהור.‬
‫היה לי אקדח ריק.‬ ‫לא היו בו כדורים, אבל היה לי אקדח.‬
‫אז אמרתי, "אני אעלף אותו".‬
‫ניסיתי בכל כוחי לעלף את הילד הזה.‬
‫סמל פוג'ליז שם אזיק אחד עליו,‬ ‫ואני פשוט מכה בו חזק ככל שאני יכול.‬
‫אני מנסה לעלף את הילד הזה.‬ ‫מנסה להקל על העניין.‬
‫מנסה לוודא שלא נמות.‬
‫השוטר ריינולדס מסתכל במורד הרחוב ואומר,‬
‫"מישהו נכנס לרכב השטח. הם הסתובבו."‬
‫הוא מתקרב אלינו!‬
‫הסתכלתי שוב, והפנסים היו ממש בפרצוף שלי.‬
‫"סמל, רד." ואני דוחף.‬
‫פשוט שחררתי.‬ ‫והרגשתי את הרוח של הרכב חולפת על פניי.‬
‫ראיתי את הגלגלים הקדמיים עולים על החשוד.‬
‫הוא קפץ בין תחתית הרכב למדרכה‬ ‫שלוש-ארבע פעמים,‬
‫והוא נגרר בערך 6-8 מטרים.‬
‫ממש כמו "הכה בחפרפרת".‬
‫המכונית נסעה קרוב לוודאי 65 קמ"ש,‬
‫וזה פשוט היה כל כך אלים.‬
‫החשוד הסתלק ברכב השטח. הוא דרס את שותפו.‬
‫המכונית ירקה את הגופה ממתחת למכונית.‬
‫הרכב התנגש באחת מניידות המשטרה שעצרו שם.‬
‫ושמעת מנוע דוהר שמנסה להשתחרר מההתנגשות.‬
‫ואז הוא השתחרר, ברח דרך צומת.‬
‫היה מטח יריות של שוטרים שהגיעו לזירה.‬
‫והוא ברח דרך הצומת ונעלם.‬
‫זוז.‬
‫אני מגיע לזירה. חשוך.‬
‫המצב כאוטי. שוטרים צורחים, צועקים.‬
‫- חדשות שבע‬ ‫בלעדי -‬
‫כשהגעתי לראשונה, היו שוטרים בכל מקום.‬
‫אתה שומע שיש קרב יריות.‬ ‫שנזרקו פצצות על שוטרים.‬
‫זה היה סוריאליסטי לגמרי.‬
‫פתאום ראינו שוטרים רצים במורד הכביש.‬
‫עכשיו אנחנו מצטרפים.‬
‫גילינו שאנחנו רודפים אחר רכב השטח, המרצדס.‬
‫- 00:45‬ ‫19 באפריל, 2013 -‬
‫ונתקלנו ברכב שטח ברחוב הזה.‬
‫- רח' ספרוס 62‬ ‫מרצדס נטושה -‬
‫הדלת פתוחה. אף אחד לא שם.‬
‫אמרתי לעצמי, "אני לא יכול לעשות את זה.‬
‫"אני צריך לארגן את זה. לחשוב על תוכנית."‬
‫כן, זה היה מתסכל שהוא ברח,‬ ‫אבל באמת חשבתי שהוא ייתפס‬
‫תוך זמן קצר.‬
‫העובדה שהחשוד הצליח להימלט‬ ‫כשהיו המון שוטרים בזירה,‬
‫אני חושב שזה הביך את המשטרה.‬
‫אנחנו צריכים אמבולנס‬ ‫בלורל פינת דקסטר עבור החשוד.‬
‫הוא נורה ונדרס.‬
‫והילד היה במצב כל כך רע.‬
‫הוא נקרע מבית השחי עד מותניו, פתוח לגמרי.‬
‫עדיין חי.‬
‫הם גזרו ממנו את בגדיו‬
‫ושמו אותו בחלק האחורי של האמבולנס.‬
‫התחילו לעבוד עליו, ואז הם נסעו.‬
‫הם לקחו אותו לבית חולים בבוסטון,‬ ‫מרכז טראומה גדול.‬
‫- השעה ה-81‬ ‫יום שישי -‬
‫- השעה ה-82‬ ‫יום שישי -‬
‫יצאתי מהמכונית, והיה שם סוכן פדרלי,‬
‫והוא אמר, "זה מטען שלא התפוצץ על הרצפה".‬
‫אחת מפצצות הצינור שכבה על הרצפה.‬
‫היו חורי קליעים בכל מקום. דרך תמרורי העצור‬
‫ובצידי הבתים. אקדחים זרוקים ברחוב.‬
‫מה שהדהים אותי היה סיר לחץ בצד של מכונית.‬
‫בדיוק שיטת הפעולה של המחבלים במרתון.‬
‫חשבתי, "אלוהים. אלה הבחורים".‬
‫בחור של הימ"מ ניגש אליי.‬ ‫הוא אמר, "היי, סמל, אתה יודע מי יש לך פה?"‬
‫וחשבתי שהוא שואל אותי מי...‬
‫אמרתי, "חבר'ה, אלה לא ילדים מווטרטאון".‬
‫אנשים אחרים מופיעים.‬ ‫הם אומרים, "אתם יודעים מי יש לכם פה?"‬
‫אמרתי, "כמה גנבי מכונית."‬ ‫"לא, אלו מחבלי מרתון בוסטון."‬
‫אין מצב.‬
‫"אלו המחבלים מבוסטון."‬
‫"אלו המחבלים מהמרתון."‬ ‫והוא אומר, "לא, זו הייתה מכונית גנובה".‬
‫השוטרים שהיו מעורבים בקרב היריות‬ ‫באמת לא הבינו במה הם מעורבים.‬
‫לעזאזל. ואז חשבתי, "פצצות,‬
‫"כל התחמושת הזאת.‬ ‫בחיי, כנראה הייתי צריך לעלות על זה קודם."‬
‫אבל אני לא בלש. אני שוטר סיור.‬
‫אני לא שוטר. אני מבין שיש סכנות טבעיות‬
‫במצבים רבים,‬
‫אבל רק לירות ולירות 210 קליעים‬ ‫מצד המשטרה לבדה.‬
‫סיכנתם חיים חפים מפשע.‬
‫ראיינתי גבר שהילד שלו כמעט נהרג.‬
‫התינוק ישן בחדר‬
‫שבו קליע היה במרחק סנטימטרים‬ ‫מהראש של התינוק.‬
‫העובדה שאזרחים בבתיהם לא נפצעו או נהרגו‬ ‫הייתה עניין של מזל.‬
‫מה שאנחנו מחפשים זה חשוד שמתאים לתיאור‬
‫של החשוד השני, האיש בכובע הלבן‬
‫שהיה מעורב בפיגוע במרתון בוסטון ביום שני.‬
‫אז חשוד מספר אחד נורה?‬
‫נכון.‬ ‫-הוא חי?‬
‫האם החשוד הראשון...‬ ‫-אין לנו את השמות בשלב הזה.‬
‫הוא חי?‬
‫תקשיבו, זו חקירה פעילה.‬
‫אנחנו לא יכולים‬ ‫להיכנס לפרטי תיאור החשודים או שמותיהם.‬
‫אנחנו מנסים להעביר מידע לאנשים שגרים כאן‬
‫שהם צריכים להישאר בביתם‬ ‫ולא לפתוח את דלתותיהם‬
‫אלא אם כן מדובר בשוטרים.‬
‫עצרנו חשוד אחד.‬
‫נאמר לי שהוא נלקח מהזירה.‬
‫מותו נקבע בבית החולים.‬
‫אז היינו צריכים לזהות את החשוד‬ ‫כדי לגלות מי הם.‬
‫הלכנו לבית החולים ולקחנו ממנו טביעות אצבע.‬
‫אנחנו יודעים שהוא אחד המחבלים.‬
‫כולנו חושבים,‬ ‫הלוואי שהוא נמצא במסד הנתונים שלנו.‬
‫אם נוכל לגלות מי הוא היה,‬
‫המידע הזה עשוי גם להוביל אותנו לחשוד השני.‬
‫בדקנו את טביעות האצבעות שלו‬ ‫במאגרי מידע פדרליים רבים‬
‫כדי לזהות את האדם הזה.‬
‫השגנו התאמה.‬
‫שמו היה טמרלן צרנייב.‬
‫טמרלן צרנייב.‬
‫מיד התחלנו בתהליך בדיקת מסד הנתונים‬
‫כדי להבין מי היה האדם הזה.‬
‫מידע רב זרם.‬
‫נודע לנו שהוא היה אזרח צ'צ'ני,‬
‫ששהה כאן כמה שנים, ממש כאן בקיימברידג'.‬
‫זו הייתה פריצת דרך עצומה בחקירה.‬
‫- השעה ה-82‬ ‫יום שישי -‬
‫הייתי בעמדת הפיקוד.‬
‫הדלת נפתחה, וריק דה-לורייה נכנס.‬
‫הוא היה נסער. היה ברור שהוא תשוש.‬
‫הוא אמר, "אנחנו מכירים את הבחור.‬ ‫בדקנו אותו בעבר".‬
‫הייתי בהלם ואמרתי, "איך אתה מכיר אותו?"‬
‫הוא אמר,‬ ‫"קיבלנו דיווח מהאף.אס.בי,‬
‫"שירות המודיעין הרוסי,‬ ‫שהאיש הזה הוא טרוריסט."‬
‫היה קצה חוט קודם מסוג גרדיאן.‬
‫הערכות גרדיאן הן הרמה הנמוכה ביותר‬ ‫של חקירה שה-FBI יבצע בעניין ביטחון לאומי.‬
‫- טמרלן לא מחפש חומר איסלאמי קיצוני -‬
‫זה קורה כשיש לך מידע לא מאומת‬ ‫שמגיע ממקור אחד.‬
‫- לטמרלן לא היו בעיות עם רוסים -‬
‫הוא אמר שהוא תשאל אותם,‬ ‫בדק את המידע שסיפקו,‬
‫וסגרנו את התיק.‬
‫אמרתי, "הייתה לכם גישה למידע הזה?‬
‫"למה לא אמרתם לנו שהחבר'ה האלה בחוץ?"‬
‫שום דבר בהערכת הגרדיאן הזו‬ ‫לא היה גורם לנו להאמין‬
‫שטמרלן צרנייב עומד‬ ‫להפציץ את מרתון בוסטון 2013.‬
‫הייתי מתוסכל מזה והופתעתי.‬
‫רשויות אכיפת החוק תמיד מנסות למצוא‬
‫את האנשים שביצעו פשע או שנחשדו בביצוע פשע.‬
‫אני לא מנסה לעשות את זה.‬ ‫אני מנסה להבין את הסיפור.‬
‫- 2002‬ ‫המשפחה היגרה -‬
‫אתה לא נולד מפלצת שמפוצצת מרתון‬
‫והורגת ילד בן שמונה.‬
‫אנחנו צריכים לדעת איך זה קורה.‬
‫איך הוא הגיע לזה?‬
‫לכן אני כאן. אני כאן בשביל זה.‬
‫- דייוויד פיליפוב‬ ‫כתב הבוסטון גלוב -‬
‫שעה אחר שעה,‬ ‫רעם התותחים הרוסים נשמע באזור הגבול הזה.‬
‫מטרתם: חמושים צ'צ'נים.‬
‫- צ'צ'ניה -‬
‫בסוף שנות ה-90, צ'צ'נים נתפסו כעם רדוף,‬
‫וארצות הברית הייתה מוכנה להעניק מעמד פליט‬
‫לאלו שברחו מפני רדיפה.‬
‫אנזור צרנייב, אביו של טמרלן,‬ ‫ראה את החלום האמריקאי בסרטים הוליוודים‬
‫והחליט שזה מה שהוא רוצה.‬
‫הוא מגיע לאמריקה עם אשתו וארבעת ילדיהם.‬
‫הם עוברים לדירה צפופה באזור בוסטון.‬
‫בשלב הזה, טמרלן הוא נער מתבגר.‬
‫הוא למד להתאגרף בקירגיזסטן והוא היה מוכשר.‬
‫אבא שלו ראה את זה והוא רצה שהוא יהיה אלוף.‬
‫צפו באיש המיומן מאוד הזה‬ ‫שיזכה בתואר בוודאות.‬
‫- ג'ון אלן‬ ‫מאמן האיגרוף של טמרלן -‬
‫הפעם הראשונה‬ ‫שפגשתי את טמרלן הייתה בסביבות 2008.‬
‫אביו אימן אותו. בחור מאוד אינטנסיבי.‬
‫והוא גער בו להיות הכי טוב.‬ ‫אז טמרלן היה מאוד ממוקד.‬
‫מאוד התרשמתי ממוסר העבודה שלו.‬
‫והבחור יעיל מאוד בזירה.‬
‫גבירותיי ורבותיי, טמרלן צרנייב!‬
‫הוא היה כמו גבר שנלחם בילדים.‬
‫בשנה שלפני המשחקים האולימפיים‬ ‫הוא הצליח מאוד.‬
‫הוא ניצח בכל הקרבות שלו.‬
‫המנצח! טמרלן צרנייב!‬
‫אנזור צרנייב היה מתרברב בפני חבריו:‬
‫"בני יהיה בנבחרת האגרוף האולימפית‬ ‫של ארה"ב."‬
‫לא רק שהאמנתי שהוא יכול להגיע לאולימפיאדה,‬
‫אלא שיש לו סיכוי טוב לזכות במדליה.‬
‫אתה מתרגש?‬ ‫-כן. למה לא? אתה יודע?‬
‫אבל מאוחר יותר גילינו‬
‫שהוא לא יוכל ללכת למבחנים האולימפיים.‬
‫הימנית הזו תהיה שם כל היום.‬
‫הוו השמאלית הזו כשהוא מוריד את יד ימין.‬
‫זה קרה בגלל שינוי הכלל.‬
‫כדי להיות בנבחרת האולימפית,‬ ‫עליך להיות אזרח ארה"ב.‬
‫וטמרלן לא היה אזרח.‬
‫האופן שבו הוא הציג את המצב האולימפי בפניי‬
‫הסתכם ב"אני מוסלמי.‬ ‫הם לא רוצים שאייצג את ארה"ב,‬
‫"אז זה לא יקרה."‬
‫אמרתי, "אתה יכול להפוך למקצוען.‬ ‫יש הרבה דברים שאפשר לעשות ו..."‬
‫"לא, הכול מכור.‬ ‫אני מוסלמי, וזה לא יצליח לי."‬
‫בשלב הזה, אתה ממש מרגיש את ההתפכחות שלו.‬
‫הוא ממש הלך והתעמק בדת.‬
‫פעם אחת היה לנו דובר אורח,‬ ‫והנושא היה מרטין לותר קינג.‬
‫- אסמאעיל פני‬ ‫אימאם, בוסטון -‬
‫העמדות שלו. האדם שהוא היה.‬
‫טמרלן קם וצעק.‬
‫"למה שנהלל את מרטין לותר קינג?‬ ‫הוא לא מוסלמי.‬
‫"עלינו להעריץ ולהלל רק את הנביא."‬
‫העובדה שמישהו השמיע אי-שביעות רצון‬ ‫בתקיפות כזו כפי שעשה‬
‫הייתה מאוד מטרידה עבור כולם.‬
‫ויוצאת דופן מאוד.‬
‫הרטוריקה של טמרלן בנוגע לקנוניות הציוניות‬ ‫נעשתה הרבה יותר חריפה.‬
‫אני חושב שטמרלן השתמש באיסלאם ככלי...‬
‫- יוסוף א-דפאלי‬ ‫סטודנט -‬
‫כדי להצדיק את אי-שביעות הרצון שלו‬ ‫מהכיוון של חייו.‬
‫הרעיון ש"לא אנחנו נכשלנו.‬
‫"זו החברה הזו שבנויה נגד מוסלמים, נגדנו."‬
‫הוא נהג לומר‬ ‫שהמדינות המוסלמיות נדרסו על ידי המערב,‬
‫שהנפט שלהן נלקח.‬
‫שישראל והיהודים העשירים עמדו מאחורי זה.‬
‫סוג של קנוניה עולמית.‬
‫הוא התחיל להתקרב באופן גלוי לדת שלו.‬
‫הוא חבש כיפה וגידל זקן עבות.‬
‫- שנתיים לפני הפיגוע בבוסטון‬ ‫11 בספטמבר, 2011 -‬
‫היום בערך ב-14:30‬
‫- וולת'ם‬ ‫מסצ'וסטס -‬
‫משטרת וולת'ם הגיעה לזירה הזאת‬ ‫בשדרת הרדינג 12.‬
‫יש שלוש גופות. זירת פשע גרפית מאוד.‬
‫זו חקירה שוטפת ופעילה.‬
‫שניים משלושת הקרבנות גרו קרוב,‬ ‫בקיימברידג'.‬
‫הקרבן השלישי היה ברנדון מס בן ה-25.‬
‫הוא היה לוחם MMA מקומי.‬
‫ברנדון מס היה החבר הכי טוב של טמרלן בזמנו.‬
‫הם תמיד באו להתאמן ביחד.‬ ‫אני יודע שהם יצאו יחד.‬
‫למחרת, טמרלן נכנס לאולם הספורט.‬
‫אמרתי לו,‬ ‫"אני מצטער לשמוע על מה קרה לברנדון".‬
‫התגובה שלו ממש הטרידה אותי.‬
‫הוא אמר,‬ ‫"כשאתה עושה דברים רעים, כשאתה מוכר סמים,‬
‫"אז זה מה שקורה לך."‬
‫ואז פתאום טמרלן נעלם,‬
‫וכשהוא חזר, הוא היה שונה למדי.‬
‫- בוסטון -‬
‫טמרלן נוסע לדאגסטן בקיץ 2012.‬
‫- דאגסטן -‬
‫ה-FBI קיבלו תזכיר מהאף.אס.בי,‬ ‫שירות הביטחון הרוסי.‬
‫טמרלן הוקלט בשיחת טלפון‬ ‫כשהוא אומר את המילה ג'יהאד.‬
‫וזה מה שהוביל לבדיקת הגרדיאן.‬
‫אבל ה-FBI הסיק שהוא לא מהווה איום.‬
‫הם שחררו אותו.‬
‫- השעה ה-82‬ ‫יום שישי -‬
‫- השעה ה-83‬ ‫יום שישי -‬
‫כשזיהינו את טמרלן,‬
‫לא ידענו אם למישהו משותפיו יש עוד פצצות.‬
‫בשלב הזה בדקנו את הרקע שלו,‬ ‫את החברים שלו, את בני המשפחה שלו.‬
‫מהר מאוד גילינו‬ ‫שאחיו הצעיר נקרא דז'וחר צרנייב.‬
‫השגנו את צילום רישיון הנהיגה שלו.‬
‫התאמנו אותו לתמונות מהפיגוע.‬
‫בשלב הזה, ידענו שהוא המחבל השני.‬
‫כובע שחור הוא טמרלן צרנייב.‬ ‫ודז'וחר הוא כובע לבן.‬
‫זה אחיו.‬
‫היה עלינו למצוא את דז'וחר מהר ככל שניתן.‬
‫והתחלנו בחיפוש אחר החשוד השני.‬
‫התחלנו בסריקה מקיפה בווטרטאון.‬
‫הם נכנסים למצב טקטי,‬
‫יוצאים 20 רחובות לכל כיוון מהמרצדס הזו,‬
‫הרכב שהם זרקו אחרי גנבת הרכב.‬
‫חיפשנו בית אחר בית,‬ ‫רחוב אחר רחוב, מהמרכז החוצה.‬
‫האם הוא בשכונה? האם הוא יצא?‬ ‫הוא חזר הביתה? איפה הוא?‬
‫הייתי מעורב באלפי חיפושים.‬
‫לפעמים הם יוצאים החוצה,‬ ‫ולפעמים הם פשוט מתבצרים.‬
‫וקיוויתי שזו האופציה השנייה.‬
‫אבל עברו שעתיים-שלוש, ולא מצאנו אף אחד.‬
‫בכל דקה שעוברת יש סיכוי שהוא יצליח לברוח.‬
‫זה היה רגע מפחיד בחקירה.‬ ‫-איננו יודעים מה גודל הקבוצה שמעורבת.‬
‫צפינו את הפוטנציאל‬ ‫של הפעלת תא גדול יותר שיתקוף.‬
‫זה היה מצוד לאומי עצום, חסר תקדים‬ ‫בהיסטוריה של רשויות אכיפת החוק בארה"ב.‬
‫אנו מבקשים מאנשים לתפוס מחסה.‬
‫העיר בסגר. זה חסר תקדים.‬
‫כמה מאות שוטרים מחפשים ברחובות אחר גבר‬
‫שהם משוכנעים שהוא טרוריסט‬ ‫שבא לכאן להרוג אנשים.‬
‫- תרגום כתוביות: ניתאי גת -‬